**Ministru kabineta rīkojuma projekta**

### „Grozījumi Ministru kabineta 2014. gada 29. jūlija rīkojumā Nr. 382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Grozījumi Ministru kabineta 2014. gada 29. jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”” (turpmāk – rīkojuma projekts) *mērķis* ir precizēt ilgtermiņa saistības, izdevumus un valsts pamatbudžeta ieņēmumu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar valsts akciju sabiedrībai “Ceļu satiksmes drošības direkcija” (turpmāk – Ceļu satiksmes drošības direkcija) piederošajiem tehniskajiem līdzekļiem, apmēru, kā arī uzdot Valsts policijai noslēgt attiecīgu valsts pārvaldes uzdevumu deleģēšanas līgumu ar Ceļu satiksmes drošības direkciju. Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots, pamatojoties uz Ministru kabineta 2019. gada 16. jūlija sēdē nolemto (prot. Nr. 33 77.§ “Informatīvais ziņojums “Par tehnisko līdzekļu (fotoradaru) turpmākās darbības nodrošināšanu (atjaunošanu) un tās finansēšanas avotiem”” (turpmāk – protokollēmums) 2.1.apakšpunkts), kā arī, lai precizētu valsts pamatbudžeta ieņēmumus un izdevumus atbilstoši aktuālajai situācijai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar protokollēmuma2.1.apakšpunktu atbalstīts priekšlikums par laikposmā no 2015.gada līdz 2018.gadam uzstādīto 100 tehnisko līdzekļu (fotoradaru) (turpmāk –fotoradars) darbības nodrošināšanu līdz laikam, kamēr tie tiks atzīti par derīgiem (atkārtoti verificēti) atbilstoši normatīvajos aktos noteiktajām metroloģiskajām prasībām. Rīkojuma projekts un tam pievienotais Ministru kabineta protokollēmuma projekts sagatavoti, ievērojot šādus **pamatprincipus**:1. *fotoradari darbojas 8 gadus*, ņemot vērā to darbības uzsākšanas brīdi un pieņemot, ka pēdējā gadā fotoradars darbojas 12 mēnešus. Tas nozīmē, ka to skaits atbilstoši mainās (samazinās) šādi: līdz 2022.gadam (ieskaitot) darbojas 100, 2023.gadā – 84, 2024.gadā – 60, 2025.gadā – 40 fotoradari. Pašreizējās Iekšlietu ministrijas ilgtermiņa saistības (kas tika noteiktas ar Ministru kabineta 2017.gada 13.septembra rīkojumu Nr. 503) fotoradaru darbības nodrošināšanai tika plānotas, pieņemot, ka 2020. gadā darbosies 84 fotoradari, 2021. gadā – 60, 2022. gadā – 40 radari un 2023. gadā – 40, pēc 2023. gada fotoradaru darbību izbeidzot. Tādējādi ir acīmredzami, ka, pagarinot fotoradaru izmantošanas periodu, atbilstošajos gados ir jāpalielina izdevumi to darbības nodrošināšanai, kā arī valsts budžetā tiks gūti papildus ieņēmumi no naudas sodiem.Ja fotoradari tiks atzīti par derīgiem (atkārtoti verificēti) atbilstoši normatīvajos aktos noteiktajām metroloģiskajām prasībām, to darbības laiks varētu tikt attiecīgi pagarināts. Šādā gadījumā tiks sagatavoti un virzīti attiecīgi grozījumi Ministru kabineta 2014. gada 29. jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (turpmāk – rīkojums Nr.382), attiecīgajos gados palielinot valsts pamatbudžeta ieņēmumus un izdevumus (ilgtermiņa saistības); 2. *precizēta CSDD izdevumu daļa, rodot risinājumu, kas samazina izdevumus, kas saistīti ar fotoradaru darbības nodrošināšanu*: CSDD, izvērtējot prasības fotoradaru uzturēšanai, secināja, ka būtiska izdevumu daļa bija saistīta ar fotoradaru sistēmas uzraudzības un servisa nodrošināšanu 24/7 režīmā. Pārskatot minēto prasību un nosakot fotoradaru sistēmas uzraudzības un servisa nodrošināšanu 8/5 režīmā, tika panākts ārpakalpojuma izmaksu, kas saistītas ar fotoradaru uzturēšanu (fotoradaru apkope, remonts, tīrīšana, frekvences kontrole, nogādāšana verifikācijai un uzstādīšana pēc verifikācijas, fotoradaru sistēmas darbības monitorings, uzturēšanas darbu koordinācija) samazinājums par aptuveni 25%. Tāpat, ņemot vērā to, ka šobrīd fotoradaru darbība ir nostabilizējusies - t.i. nav plānota radaru tīkla tālāka attīstība, ir nostabilizēti kontroles procesi un ir optimizēts ārpkalpojumu skaits (periodā no 2015 - 2018.gadam, pakāpeniski veicot fotoradaru uzstādīšanu, pakāpeniski pieauga arī ārpakalpojumos iegādājamo pakalpojumu apjoms un tika veikti secīgi iepirkumi, kas šobrīd ir apvienoti), samazinājās arī fotoradaru sistēmas uzturēšanā iesaistītā CSDD personāla apjoms un attiecīgi arī izmaksas. Līdz ar to kopējais izdevumu apjoms samazinās, tādējādi tiek ietaupīti valsts budžeta līdzekļi;3. ņemta vērā *Administratīvās atbildības likuma regulējuma ietekme* (no 2020.gada 1.jūlija) un grozījumi Ceļu satiksmes likuma 43.7 panta pirmajā un otrajā daļā (likums pieņemts Saeimā 2019.gada 19.decembrī) (turpmāk – grozījumi Ceļu satiksmes likumā), mainot terminoloģiju, kā arī palielinot izdevumus atgādinājumu nosūtīšanai (ieskaitot 2021.gadu un pieņemot, ka turpmāk sodītās personas vairāk ievēros naudas sodu samaksas jaunos nosacījumus), jo to skaits varētu palielināties saistībā ar naudas soda samaksas nosacījumu būtiskām izmaiņām;4. izdevumu segšanai 2022.gadā tiek izlietots Valsts policijas piešķirtais un CSDD rīcībā esošais *fotoradaru nolietojuma uzkrājums* (310 643 *euro*), kas šim mērķim vairs netiek veidots atbilstoši izmaiņām CSDD finansēšanas nosacījumos, kā arī izslēgts regulējums, kas neatbilst šiem nosacījumiem (Ministru kabineta 2018. gada 20.marta noteikumi Nr.170 “Samaksas noteikumi valsts akciju sabiedrībai “Ceļu satiksmes drošības direkcija” par deleģēto valsts pārvaldes uzdevumu izpildi” (turpmāk – noteikumi Nr.170), kas neparedz nolietojuma uzkrājuma veidošanu un samaksu CSDD, ņemot vērā faktisko fotoradaru darbības laiku (radardienas)). Vienlaikus ilgtermiņa saistībās ietvertie izdevumi 2022.gadā ir mazāki par aprēķinos prognozētajiem kopsummā par 389 643 *euro*.Ne vairāk kā 78 519 *euro* finansēšanas avots, ja nepieciešams, tiek izvērtēts, piemēram, veicot izdevumu iekšēju pārdali starp izdevumu kodiem atbilstoši ekonomiskajām kategorijām.  **Rīkojuma projekts paredz**:1. *Precizēt ilgtermiņa saistību kopapjomu* 2015.-2025.gadam, nosakot to 21 793 076 *euro* apmērā, ievērojot precizēto CSDD izdevumu apjomu un to, ka fotoradaru darbība tiek pagarināta un plānota līdz 2025.gadam (palielinājums, salīdzinot ar rīkojumā Nr.382 noteikto laikposmā no 2015.-2023.gadam (18 819 227 *euro*) – 2 973 849 *euro*), kā arī sadalījumu pa budžeta apakšprogrammām, no kurām tiks segti izdevumi.2. *Precizēt valsts pārvaldes uzdevumus*, par kuriem Valsts policija slēdz valsts pārvaldes uzdevumu deleģēšanas līgumu ar CSDD atbilstoši Ceļu satiksmes likuma 43.7 panta pirmajai un otrajai daļai, ievērojot Valsts pārvaldes iekārtas likuma 45.panta pirmās daļas prasības. 3. *Precizēt* *prognozēto valsts pamatbudžeta ieņēmumu apjomu* no naudas sodiem, ko uzliek Valsts policija par pārkāpumiem ceļu satiksmē, kas fiksēti ar Ceļu satiksmes drošības direkcijai piederošajiem tehniskajiem līdzekļiem (turpmāk – ieņēmumi no naudas sodiem), ievērojot likumā “Par vidēja termiņa budžeta ietvaru 2020., 2021. un 2022.gadam” apstiprināto apjomu un 2023.-2025.gadam plānoto apjomu, balstoties uz pieņēmumiem par pārkāpumu skaitu un vidējo naudas soda apmēru, ievērojot fotoradaru skaita izmaiņas un piemērojot ieņēmumu apjoma korekcijas (naudas sods netiek samaksāts vispār vai tiek samaksāts novēloti).4. *Precizēt rīkojumā Nr.382 lietoto terminoloģiju* atbilstoši grozījumiem Ceļu satiksmes likumā, aizstājot vārdus “protokols-lēmums” ar vārdu “lēmums”.5. Svītrot rīkojuma Nr.382 10. un 11. punktu, lai tie atbilstu noteikumu Nr.170 nosacījumiem, ievērojot, ka *samaksas noteikumus CSDD par deleģēto valsts pārvaldes uzdevumu izpildi regulē noteikumi Nr.170*, kuros atbilstoši protokollēmuma 6.punktā dotajam uzdevumam (lai pilnveidotu samaksas kārtību par valsts pārvaldes deleģētā uzdevuma izpildi, Iekšlietu ministrijai līdz 2019.gada 1.oktobrim sagatavot un iekšlietu ministram normatīvajos aktos noteiktā kārtībā iesniegt izskatīšanai Ministru kabinetā noteikumu projektu par grozījumiem noteikumos Nr.170, nosakot, ka no Valsts policijai piešķirtajiem valsts budžeta līdzekļiem CSDD tiek segtas ar fotoradaru uzturēšanu un darbības nodrošināšanu saistītās faktiskās izmaksas attiecīgajam saimnieciskajam gadam šim mērķim piešķirto valsts budžeta līdzekļu ietvaros), tika izdarīti grozījumi (Ministru kabineta 2019.gada 19.novembra noteikumi Nr.535) Pašlaik rīkojuma Nr.382 10. punkts paredz, ka samaksas apmēru par fotoradaru uzstādīšanu un to darbības nodrošināšanu nosaka, ņemot vērā uzstādīto fotoradaru skaitu, to darbības dienu skaitu (ja fotoradars ir darbojies vismaz 16 stundas diennaktī) un vienas tehniskā līdzekļa (fotoradara) darbības dienas izmaksas, kā arī citus nosacījumus, kas ietverti noteikumos Nr.170. Savukārt 11.punkts nosaka vienas fotoradara darbības dienas izmaksu apmēru.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Satiksmes ministrija, CSDD. |
| 4. | Cita informācija | 1. Izpildot protokollēmumā dotos uzdevumus, Iekšlietu ministrija sagatavoja un ar 2019.gada 19.septembra vēstuli Nr.1-25/127 iesniedza izskatīšanai Ministru kabineta sēdē grozījumu projektu rīkojumā Nr.382, kas Ministru kabineta sēdē netika izskatīts un, ievērojot šīs sadaļas 1.punktā minēto, ir zaudējis aktualitāti. 2. Jautājums par fotoradaru darbības tālākās nodrošināšanas finansēšanas un norēķinu kārtību tika izskatīts Fotoradaru ieviešanas un darbības uzraudzības komitejas (FRUK), kuras sastāvā ir atbildīgās Iekšlietu ministrijas un Satiksmes ministrijas amatpersonas, 2020.gada 21.maija sanāksmē. Sanāksmē piedalījās arī atbildīgās CSDD un Valsts policijas amatpersonas. Sanāksmē tika nolemts:- sagatavot precizētu rīkojuma Nr.382 grozījumu projektu, paredzot grozījumus saistībā ar CSDD plānotajiem pasākumiem fotoradaru uzturēšanas izmaksu samazināšanai, sākot no 2020. gada jūnija, precizēto valsts budžeta ieņēmumu un izdevumu prognozi fotoradaru darbības nodrošināšanai un Valsts kontroles ieteikuma ieviešanu saistībā ar uzkrātā nolietojuma finansējuma novirzīšanu fotoradaru uzturēšanai 2022. gadā. Valsts kontrole finanšu revīzijas par Iekšlietu ministrijas 2015.gada pārskata sagatavošanas pareizību ietvaros veica plānotās pārbaudes par pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” piešķirto valsts budžeta līdzekļu izlietojumu, norādot uz nepieciešamību atrisināt uzkrātā fotoradaru nolietojuma jautājumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 930 304 | 0 | 9 208 136 | 0 | 8 652 472 | 0 | -4 484 997 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 930 304 | 0 | 9 208 136 | 0 | 8 652 472 | 0 | -4 484 997 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 930 304 | 0 | 9 208 136 | -329 024 | 8 652 472 | 0 | -4 484 997 |
| 2.1. valsts pamatbudžets | 8 930 304 | 0 | 9 208 136 | -329 024 | 8 652 472 | 0 | -65 679 |
| Iekšlietu ministrija\* | 3 006 830 | 0 | 2 749 501 | -329 024 | 1 933 663 | 0 | -65 679 |
| Citi budžeta resori\*\* | 5 923 474 | 0 | 6 458 635 | 0 | 6 718 809 | 0 | -4 417 972 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 329 024 | 0 | 0 | -4 484 997 |
| 3.1. valsts pamatbudžets | 0 | 0 | 0 | 329 024 | 0 | 0 | -4 484 997 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X |  | X | 0 | X | 0 | 0 |
| 5. Precizēta finansiālā ietekme | 0X | 0 | 0X | 329 024 | 0X | 0 | -4 484 997 |
| 5.1. valsts pamatbudžets | 0 | 336 927 | 0 | -4 484 997 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*Saskaņa ar likumu “Par vidēja termiņa budžeta ietvaru 2020., 2021. un 2022. gadam” (turpmāk – likums) Iekšlietu ministrijai apstiprinātie izdevumi\*\* Starpība starp budžeta ieņēmumiem un izdevumiem Iekšlietu ministrijai; novirzīta kā dotācija no vispārējiem ieņēmumiem izdevumu segšanai citos budžeta resoros vai attiecīgi samazina šos izdevumus (2023.gads)6.1*. Prognozēto ieņēmumu no naudas sodiem izmaiņas* (detalizēts aprēķins anotācijas pielikuma 3.tabulā) Prognozēto ieņēmumu no naudas sodiem palielinājuma galvenais ietekmējošais faktors ir fotoradaru darbības laika pagarināšana. Saskaņā ar Ministru kabineta 2019. gada 16. jūlija sēdē nolemto (prot. Nr. 33 77.§ “Informatīvais ziņojums “Par tehnisko līdzekļu (fotoradaru) turpmākās darbības nodrošināšanu (atjaunošanu) un tās finansēšanas avotiem”” 2.1.apakšpunkts) atbalstīts priekšlikums par laikposmā no 2015.gada līdz 2018.gadam uzstādīto 100 tehnisko līdzekļu (fotoradaru) darbības nodrošināšanu līdz laikam, kamēr tie tiks atzīti par derīgiem (atkārtoti verificēti) atbilstoši normatīvajos aktos noteiktajām metroloģiskajām prasībām. Ieņēmumi no naudas sodiem prognozēti, ievērojot, ka fotoradari darbojas 8 gadus, ņemot vērā to darbības uzsākšanas brīdi un pieņemot, ka pēdējā gadā fotoradars darbojas 12 mēnešus.

|  |  |  |  |  |  |  |  |
| --- | --- | --- | --- | --- | --- | --- | --- |
| Gads | Fotoradaru skaits | Rīkojuma projekts | Rīkojums Nr.382 | Izmaiņas | Likums | Izmaiņas | Izmaiņas pret 2022 |
| 2020 | 100 | 8 930 304 | 12 668 457 | -3 738 153 | 8 930 304 | 0 | 0 |
| 2021 | 100 | 9 208 136 | 10 746 843 | -1 538 707 | 9 208 136 | 0 | 0 |
| 2022 | 100 | 8 652 472 | 6 349 724 | 2 302 748 | 8 652 472 | 0 | 0 |
| 2023 | 84 | 4 167 475 | 3 025 213 | 1 142 262 | 0 | 4 167 475 | -4 484 997 |
| 2024 | 60 | 2 976 768 | 0 | 2 976 768 | 0 | 2 976 768 | -5 675 704 |
| 2025 | 40 | 1 984 512 | 0 | 1 984 512 | 0 | 1 984 512 | -6 667 960 |
| KOPĀ | x | 35 919 667 | x | x | 26 790 912 | 9 128 755 | x |

6.2. *Prognozēto izdevumu izmaiņas* (detalizēts CSDD izdevumu aprēķins anotācijas pielikuma 1., 2.tabulā, kopējie izdevumi-5.tabulā)

|  |  |  |  |  |  |  |
| --- | --- | --- | --- | --- | --- | --- |
| Gads | Rīkojuma projekts | Rīkojums Nr.382 | Izmaiņas | Likums | Izmaiņas | Izmaiņas pret 2022 |
| 2020\* KOPĀ | 3 006 830 | 3 006 830 | 0 | 3 006 830 | 0 | 0 |
| 2021 KOPĀ | 2 420 477 | 2 749 501 | -329 024 | 2 749 501 | -329 024 | 0 |
| 2022 KOPĀ\*\* | 1 933 663 | 1 933 663 | 0 | 1 933 663 | 0 | 0 |
| 2023 KOPĀ | 1 867 984 | 1 268 013 | 599 971 | 0 | 1 867 984 | -65 679 |
| 2024 KOPĀ | 1 503 373 | 0 | 1 503 373 | 0 | 1 503 373 | -430 290 |
| 2025 KOPĀ | 1 199 529  | 0 | 1 199 529 | 0 | 1 199 529  | -734 134 |
| KOPĀ | 11 931 856 | x | x | 7 689 994 | 4 241 862 | x |

\*Prognozējams, ka izdevumi 2020.gadā, ievērojot to, ka CSDD daļu no ārpakalpojumiem veiks ar saviem papildu resursiem, būs mazāki par plānotajiem (ievērojot, ka pašlaik precīzi aprēķināt ietaupījumu nav iespējams, no anotācijas pielikuma 1.tabulā un 2. tabulā ietvertā aprēķina secināms, ka ietaupījums varētu būt ne mazāks par 437 357 *euro*)\*\*Prognozētie izdevumi 2022.gadā saskaņā ar aprēķiniem ir 2 322 825 *euro*, likumā apstiprinātie – 1 933 663 *euro.* Ievērojot, ka 2022.gadā papildu ieņēmumi, salīdzinot ar likumā apstiprināto, pašlaik netiek plānoti, izdevumu segšanai 389 162 *euro* apmērā nepieciešams piesaistīt citus finansēšanas avotus: CSDD rīcībā esošo fotoradaru nolietojuma uzkrājumu (310 643 *euro*), un, ja nepieciešams, piesaistot citu finansēšanas avotu, tai skaitā, veicot izdevumu iekšēju pārdali starp izdevumu kodiem atbilstoši ekonomiskajām kategorijām.  Detalizēti aprēķini ar paskaidrojumiem – anotācijas pielikuma 1.-7.tabulā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav paredzētas. |
| 8. Cita informācija | Aprēķinos norādītas indikatīvās izmaksas. Izdevumi pa izdevumu veidiem un apakšpasākumiem var tikt precizēti atbilstoši faktiskajai situācijai. Ministru kabineta **protokollēmuma projekts paredz**: 1. uzdevumu Finanšu ministrijai precizēt Iekšlietu ministrijas bāzes izdevumus, samazinot tos 2021.gadā par 329 024 *euro* un palielinot tos2023.gadā par 599 971 *euro*, 2024.gadā par 1 503 373 *euro* un 2025.gadā par 1 199 529 *euro;* 1. 2. pieņemt zināšanai, ka CSDD veikto izdevumu optimizācijas pasākumu rezultātā ar fotoradaru uzturēšanu un darbības nodrošināšanu saistītie izdevumi 2020.gadā būs mazāki par plānotajiem;
2. 3. noteikt, ka, lai segtu CSDD izdevumu daļu 2022.gadā, kas pārsniedz rīkojuma 3.2.1.8.1.apakšpunktā norādīto izdevumu apjomu, ne vairāk kā 389 162 *euro* apmērā:
3. - piesaista CSDD no valsts budžeta līdzekļiem piešķirto finansējumu tehnisko līdzekļu (fotoradaru) nolietojuma uzkrājuma veidošanai – 310 643 *euro* apmērā;
4. - ja nepieciešams, piesaistot citu finansēšanas avotu, tai skaitā, veicot izdevumu iekšēju pārdali starp izdevumu kodiem atbilstoši ekonomiskajām kategorijām;

 4. noteikt, ka Ceļu satiksmes drošības direkcija 2020.gadā un turpmākajos gados ar rīkojuma 2.punktā minēto valsts pārvaldes uzdevumu izpildi saistītos izdevumus sedz, nepārsniedzot rīkojuma 3.2.apakšpunktā norādīto apmēru (izņemot attiecībā uz 2022.gadu), ja nepieciešams, veicot plānoto izdevumu pārdali starp valsts pārvaldes uzdevumiem un to īstenošanai plānotajiem izdevumiem. Tas nozīmē, ka finansējums apstiprinātās kopsummas ietvaros atbilstoši faktiskajai nepieciešamībai var tikt attiecīgi pārdalīts starp anotācijas 1.tabulā (100 fotoradaru darbības nodrošināšanas izmaksas) un 2.tabulā (informācijas apstrādes izmaksas, lēmumu un atgādinājumu nosūtīšanas izmaksas) indikatīvi aprēķināto, kā arī starp 1.tabulas sadaļām (1.sadaļu “Ar CSDD darbību saistītie izdevumi” un 2.sadaļu “Izdevumi, ko CSDD sniedz ārpakalpojuma sniedzējam”). |
|     **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|     **VI. Sabiedrības līdzdalība un komunikācijas aktivitātes** |
| Projekts šo jomu neskar. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts policija, Iekšlietu ministrijas Informācijas centrs, CSDD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministra pienākumu izpildītājs,

ekonomikas ministrs Jānis Vitenbergs

Vīza:

valsts sekretārs Dimitrijs Trofimovs

09.07.2020. 8:15

2625

A.Strode, 29244732

Alda.Strode@iem.gov.lv